KS Daily View วันที่ 9 ก.พ. 2565
9 กุมภาพันธ์ 2565

ตลาดต่างประเทศ: ตลาดหุ้นสหรัฐฯ ดัชนี S&P500 +0.84% และดัชนี Nasdaq +1.28% หลังมีแรงซื้อหุ้นกลุ่มเทคโนโลยี ส่วนกลุ่มการเงินปรับตัวดีจาก Bond Yield อายุ 10 ปีปรับตัวขึ้นทะลุ 1.95% อย่างไรก็ตามแนะนำติดตามตัวเลขเงินเฟ้อ CPI สหรัฐฯที่จะรายงานออกมาวันพฤหัสนี้ ตลาดคาดที่ระดับ 7.3% อาจส่งผลให้ตลาดยังมีความผันผวนสูง
ตลาดในประเทศ: ศูนย์วิจัยกสิกรไทยประเมินว่า การฟื้นความสัมพันธร์ะหว่างไทยกับซาอุดิอาระเบียเป็นจุดเริ่มต้นที่ดีช่วยขับเคลื่อนการส่งออกของไทยในระยะ 3 ปี ข้างหน้าเร่งตัวอีก 1,000 ล้านบาท อย่างไรก็ดี สำหรับในปีนี้การฟื้นตัวทางเศรษฐกิจของซาอุที่มาจากราคาน้ำมันและกำลังซื้อจะเป็นแรงส่งสำคัญให้การส่งออกของไทยไปซาอุในปีนี้มีโอกาสฟื้นกลับไปสู่ระดับก่อนโควิดแตะมูลค่าใกล้เคียง 1,900 ล้านดอลลาร์ฯ ขยายตัวร้อยละ 15 โดยสินค้าที่จะเป็นตัวขับเคลื่อนสำคัญประกอบด้วยรถยนต์นั่ง รถกระบะ ชิ้นส่วนยานยนต์ อาหารฮาลาล (อาหารทะเลแปรรูป ข้าว อาหารแปรรูป) แผ่นไม้แปรรูป ผลิตภัณฑ์ยาง ท่อยาง เครื่องใช้ไฟฟ้า (โทรทัศน์ ตู้เย็น เครื่องปรับอากาศ) ในปัจจุบันซาอุนำเข้าสินค้าไทยมากที่สุดในอาเซียน แต่ไทยคงต้องเผชิญการแข่งขันกับคู่แข่งในตลาดซาอุเช่นเดียวกับการส่งออกไปยังตลาดอื่นๆ โดยอินโดนีเซียเป็นคู่แข่งที่ไทยต้องเฝ้าระวังอย่างมากมีสินค้าทับซ้อนกับไทยทั้งรถยนต์นั่ง แผ่นไม้ อาหารทะเลแปรรูป ตู้เย็น ขณะที่ต้องเฝ้าระวังสินค้าข้าว เครื่องซักผ้าจากเวียดนาม
มุมมอง Property sector เราคงมุมมองเชิงบวกต่อกลุ่มนิคมอุตสาหกรรมและขนส่ง และกลุ่มที่อยู่อาศัย ขณะที่มีมุมมองเป็นกลางต่อกลุ่มอสังหาริมทรัพย์เชิงพาณิชย์ หากมองจากยอดขายที่ดินและอัตราการเช่าของโรงงานให้เช่าและคลังสินค้าของผู้พัฒนานิคมอุตสาหกรรมรายใหญ่และรายได้จากการขายที่ทำสถิติสูงสุดใหม่ของบริษัทอสังหาฯ ชั้นนำหลายราย (ซึ่งมีการพัฒนาไปสู่ที่อยู่อาศัยแนวราบได้อย่างมีประสิทธิภาพ) เราเชื่อว่ากลุ่มนิคมอุตสาหกรรมและอสังหาริมทรัพย์จะสร้างการเติบโตของกำไรได้อย่างแข็งแกร่งในปี 2565 ทั้งนี้ การกลับมาของนักท่องเที่ยวต่างชาติเป็นสิ่งจำเป็นต่อการกลับมาอย่างเต็มตัวของกลุ่มอสังหาฯเพื่อการพาณิชย์ โดยในปัจจุบัน เราเลือก AMATA LH และ ORI เป็นหุ้นเด่นของเราในกลุ่มอสังหาริมทรัพย์
มุมมองตลาดหุ้น SET คาด 1680-90  หุ้นแนะนำ PSL,AMATA
Top pick: PSL (ราคาพื้นฐาน 24.80 บาท). เราคาดว่าค่าระวางเรือปีนี้จะเฉลี่ยใกล้เคียงกับปี 64 โดยเฉพาะค่าระวางเรือ supramax ของ PSL ขณะที่ราคาหุ้นปรับตัวลงมาแรงในช่วงที่ผ่านมาส่งผลต่อระดับมูลค่าน่าสนใจ PBV ที่ 1.3x (+0.5SD). AMATA (ราคาพื้นฐาน 27.00 บาท). คาดแนวโน้มการขายที่ดินที่ฟื้นตัวแข็งแกร่งในปีนี้ คาด EPS ปี 65 จะโตถึง 63% รวมถึงพัฒนาการนิคมใหม่ในลาวระยะยาว
รายงานตัวเลขเศรษฐกิจ
วันพุธ ติดตาม การประชุม กนง.ของไทยคาดคงอัตราดอกเบี้ยนโยบายที่ 0.50% การประชุมธนาคารกลางอินเดียคาดคงอัตราดอกเบี้ยนโยบายที่ 4% ปริมาณสต๊อกน้ำมันดิบสหรัฐฯ รายสัปดาห์ของสหรัฐฯ ถ้อยแถลงของ Fed Mester
วันพฤหัสฯ ติดตาม ตัวเลขดัชนีความเชื่อมั่นผู้บริโภคของไทย ดัชนี PPI ของญี่ปุ่นเดือน ม.ค. คาด +0.4% MoM และ +8.2% YoY ตัวเลข Inflation ของสหรัฐฯ เดือน ม.ค. คาด +0.5% MoM และ +7.3% YoY ตัวเลข Core Inflation ของสหรัฐฯ เดือน ม.ค. คาด +0.5% MoM และ +5.9% YoY ตัวเลขการขอรับสวัสดิการว่างงานของสหรัฐฯ รายสัปดาห์คาด +2.5 แสนคน และรายงานภาวะตลาดน้ำมันเดือน ม.ค. ของ OPEC
วันศุกร์ ติดตาม ตัวเลข Loan growth ของจีนเดือน ม.ค. คาด +11.9% YoY ยอดขายรถยนต์ของจีนเดือน ม.ค. คาด -0.7% YoY ตัวเลข GDP 4Q21 ของอังกฤษคาด +1.1% QoQ และ +6.5% YoY รายงานภาวะตลาดน้ำมันเดือน ม.ค. ของ IEA ตัวเลข Michigan Consumer Sentiment เดือน ม.ค. คาด 67.5 จุด (+0.4% MoM) และรายงาน Fed monetary policy report ที่เสนอต่อสภาคองเกรส